open-index/open-wikipedia-markdown huggingface dataset:
טוביה מרגלית

**טוביה מרגלית** (25 במרץ 1941, כ"ו באדר ה'תש"א, ארץ ישראל – 4 ביוני 2020, י"ב בסיוון ה'תש"ף) היה קצין בדרגת תת-אלוף בצה"ל. שירת בחיל חימוש (לימים חיל הטכנולוגיה והאחזקה) בשלל תפקידים עד להיותו מפקד החיל – קחש"ר – בדרגת תת-אלוף. לאחר שירותו פנה לתחום העסקי במגוון תעשיות בתחום הביטחוני.

## ימי ילדותו
טוביה נולד בכ"ו באדר תש"א (25 במרס, 1941), בארץ ישראל וגדל בנעוריו בתל אביב. למד בבית הספר דתי, בבית ספר "תחכמוני". בהיותו בן שש פרצה מלחמת השחרור. בכיתה ד' הצטרף לתנועת הצופים הדתיים (שבט העדה) שפעלה בבית ספרו. בתנועת הנוער הכיר את עליזה, אשתו לעתיד. בהמשך, למד בתיכון דתי "תיכון ב'" ברחוב צייטלין בתל אביב, אשר כונה "תיכון צייטלין"; ובמשך כמעט כל שנות התיכון נותר מרכז הכובד החברתי שלו בצופים, כמדריך.

## שירותו הצבאי
בתום לימודיו בתיכון, התחיל מרגלית את מסלול לימודי העתודה האקדמית. במסגרת העתודה למד בטכניון לתואר בהנדסת מכונות.
נכנס לחיל החימוש בתפקיד זוטר של מהנדס מכונות, מהנדס תכנון, בדרגת סמל. את תפקידי הקצונה התחיל כקצין טכני במפקדת קחש"ר, עיקר התמחותו היה בנשק כבד. לאחר מכן מונה לראש ענף נשק, בדרגת סגן-אלוף. מתוקף תפקידו זה היה אחראי על כל תחום הנשק הקל והכבד ועל תחומים נוספים הקשורים בעקיפין לנשק, כמו אמצעֵי כינון ותצפית. בהמשך מונה למפקד יחידת בחינה, שאחראית על בדיקת הציוד שצה"ל רכש לחיל היבשה הן מהתעשייה המקומית, הן מהתעשייה בחוץ לארץ והן מצבאות זרים, ועל הבטחת האיכות. לאחר מכן הועלה לדרגת אלוף-משנה ומונה לעוזר קחש"ר.

במש"א (מרכז שיקום ואחזקה) פיקד על מפעל שבנה את טנק המרכבה ועסק בשיקום של טנקים אחרים, על מפעלים של מערכות אלקטרואופטיות ושל נשק כבד. עבד בצוות תחת פיקודו של האלוף ישראל טל - טליק, בתכנון ופיתוח טנק המרכבה. בזמנו הגיע מש"א לשיא פריחתו והעסיק שלושת אלפים עובדים, רובם אזרחים. במהלך שירותו כמפקד מש"א פרצה מלחמת לבנון הראשונה. המפעל, לפחות בחלקו, נשאר לעבוד בשבת בהיתר. ב-1983 מונה לקצין חימוש ראשי והועלה לדרגת תת-אלוף - חובש הכיפה הראשון בצה"ל. ב-1985 פרש מצה"ל לאחר שלא הסכים עם החלטת הרמטכ"ל להעביר את חיל החימוש לפיקודו של ראש אגף אפסנאות (אג"א).

## לאחר השירות הצבאי
לאחר השחרור כיהן בתפקיד ראש העמותה של חיל החימוש, במסגרת תפקידו הקים את אתר ההנצחה של החיל בנתניה. כמו כן, היה שותף בחברת "פלמר", אשר נותנת שיירותי ייעוץ והנדסה לתעשיית הגומי. בשנות ה-2000, פלמר רכשה את חברת תגל ביקנעם, ובה כיהן בתפקיד יושב ראש מועצת דירקטוריון פעיל.

כשהיה בן 79 נפטר טוביה מרגלית ממחלה קשה, והובא למנוחות בבית העלמין ירקון. השאיר אחריו את עליזה, רעייתו, את ארבעת ילדיהם ונכדים.

## קישורים חיצוניים

* תא"ל טוביה מרגלית, באתר האינטרנט של עמותת חיל הטכנולוגיה והאחזקה
* ריאיון עם תא"ל טוביה מרגלית, מאת בנו, סא"ל ליעד מרגלית, באתר האינטרנט של עמותת חיל הטכנולוגיה והאחזקה, 11 בינואר 2016
* 
* אתר לזכר האזרחים חללי פעולות האיבה
* 

קטגוריה:קציני חימוש ראשיים
קטגוריה:תתי-אלופים בצה"ל
קטגוריה:בוגרי בית הספר תחכמוני (תל אביב)
קטגוריה:בוגרי בית הספר צייטלין
קטגוריה:בוגרי הצופים הדתיים
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי העתודה האקדמית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1941
קטגוריה:ישראלים שנפטרו ב-2020
10 אחוז

**10 אחוז** (בצרפתית: **Dix pour cent**) היא סדרת טלוויזיה צרפתית, ששודרה בערוץ "France 2" מ-14 באוקטובר 2015 עד 4 בנובמבר 2020, וכללה ארבע עונות.

הסדרה עוסקת בארבעה סוכני שחקנים הנאבקים לשרוד ולשמור על מקום עבודתם בסוכנות ASK, המתמחה בייצוג בשחקנים, לאחר שמייסד הסוכנות נפטר. עלילת הסדרה מיטיבה לתאר את התככים ומשחקי הכוחות שמתנהלים מאחורי הקלעים של הסוכנות ושל עולם השחקנים.

הסדרה שודרה בערוץ "Ici ARTV" בקנדה, בערוץ "RTS 1" בשווייץ והיא זמינה ברחבי העולם בשירות הזרמת המדיה של נטפליקס, למעט בספרד, גרמניה ופורטוגל.

## סקירה

## עלילה
גיבורי הסדרה הם אנדריאה, מתיאס, גבריאל וארלט – ארבעה סוכנים העובדים בסוכנות לייצוג השחקנים והכישרונות **ASK** (בצרפתית: *Agence Samuel Kerr*; על שם מייסד הסוכנות ובעליה). הארבעה מצליחים לשלב במיומנות את האמנות והעסקים, אך מנגד, חייהם הפרטיים והמקצועיים מתנגשים זה בזה. בעודם נאבקים להציל את הסוכנות שלהם לאחר מותו הפתאומי של מייסדה, ארבעת הסוכנים לוקחים את הצופים אל מאחורי הקלעים של עולם השחקנים על מורכבויותיו.

## צוות השחקנים והדמויות
### דמויות ראשיות

### דמויות משניות

### שחקנים בתפקיד עצמם
שחקנים רבים הופיעו בסדרה בתפקיד עצמם, וברוב המקרים הופיעו רק בפרק אחד:

## פרסים ומועמדויות

## עיבודים
לסדרה הופקו גרסאות מקומיות בטורקיה, הודו, גרמניה, בריטניה, וקוריאה.

### רימייק טורקי
בשנת 2020, עלה לשידור רימייק טורקי לסדרה בשם "" (בתרגום חופשי מטורקית: **תתקשרו לסוכן שלי**; בדומה לשם הסדרה האנגלי: ""). ברימייק הטורקי, הוסר כל אזכור להומוסקסואליות של הדמויות.

### רימייק בריטי

במאי 2021 נודע שצילומי הרימייק הבריטי החלו במרכז לונדון, בהפקת החברות "אולפני ברון"  ו"סרטי הדליין" . בדומה לרימייק הטורקי, שם הסדרה יהיה כשמה האנגלי של הסדרה המקורית: "". "פריים וידאו" רכשה את זכויות ההפצה בממלכה המאוחדת ובאירלנד. את הסדרה מפיק ג'ון מורטון , אשר גם כותב ומביים את שני הפרקים הראשונים. לצוות השחקנים של הסדרה לוהקו לידיה לנארד , ג'ק דוונפורט, ג'ים ברודבנט, מגי סטיד, פראסאנה פואנאראג'ה, הארי טרוואלדווין והיפטו קוואסם. הסדרה תכלול הופעות קמע של קלי מקדונלד והלנה בונהם קרטר.

### רימייק אמריקאי
בנובמבר 2025 פורסם כי רשת HBO מתכננת להפיק גרסה אמריקנית לסדרה, כאשר העלילה צפויה להתמקד בסוכנות ספורטאים אמריקנית במקום סוכנות לשחקני קולנוע בפריז במקור הצרפתי. הסדרה תעקוב אחר ארבעה סוכנים תחרותיים המנסים לגייס ספורטאים. HBO פנתה לשרה שניידר, שהייתה יוצרת שותפה של הסיטקום "The Other Two" והכותבת הראשית לשעבר של "Saturday Night Live", כדי שתכתוב ותפיק עונה בת 10 פרקים.

## קישורים חיצוניים

* 
* 
* 
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה צרפתיות
קטגוריה:סדרות טלוויזיה צרפתיות
קטגוריה:סדרות להט"ב
קטגוריה:סדרות שצולמו בפריז
קטגוריה:תוכניות טלוויזיה בשפה הצרפתית
קטגוריה:סדרות טלוויזיה צרפתיות שעלו לשידור בשנות ה-2010
הריסון אוסטרפילד

**הריסון אוסטרפילד** (באנגלית: **Harrison Osterfield** נולד ב-4 ביולי 1996) הוא שחקן קולנוע, טלוויזיה ודוגמן אנגלי.

## ביוגרפיה
הריסון נולד באנגליה. הוא למד בבית הספר קתרהאם שם נרשם למועדון הדרמה וכיכב בהצגות בית הספר. זה עודד אותו להמשיך במשחק, והוביל אותו להירשם לבית הספר לדרמה "בריט", שם פגש לראשונה את טום הולנד. אוסטרפילד התקבל לאקדמיה למוסיקה ואמנות דרמטית בלונדון.

כאשר הולנד לוהק לסרט ספיידרמן של היקום הקולנועי של מארוול, אוסטרפילד שיחק כעוזרו האישי בשני סרטים.

ביוני 2018 פורסם כי אוסטרפילד לוהק לתפקיד קטן בעיבוד "מלכוד 22" בבימויו של ג'ורג' קלוני. בשנת 2019, אוסטרפילד, עם חברו גרג בירקס, יצר פודקאסט קומדיה בשם "אנשי הכפר" שבו הם הדמויות 'סיימון ומארק' מראיינים אנשים מהעיירה 'בירקספילד'.

באוקטובר 2019 פורסם כי אוסטרפילד לוהק לסדרת נטפליקס "החבורה מרחוב בייקר", המבוססת על ספריו של סר ארתור קונאן דויל, המציגה את הנערים מרחוב בייקר העובדים עבור דוקטור ווטסון ומצילים את לונדון מאלמנטים על-טבעיים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:דוגמנים בריטים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1996
מושל רוד איילנד

**מושל מדינת רוד איילנד** (באנגלית: **Governor of the State of Rhode Island**) הוא המושל וראש הרשות המבצעת של מדינת רוד איילנד בארצות הברית, והמפקד העליון של הכוחות המזוינים במדינה. על המושל מוטלת החובה לאכוף את חוקי המדינה, ולרשותו עומדת הסמכות לאשר הצעות חוק שהועברו בבית המחוקקים של רוד איילנד או לחלופין להטיל עליהן וטו. נוסף על כך, ברשותו לכנס את בית המחוקקים ולהעניק חנינה, למעט במקרים בהם מושא החנינה עבר בהצלחה הליך הדחה.

המושל הנוכחי הוא דניאל מקי, חבר המפלגה הדמוקרטית שנכנס לתפקידו ב-2 במרץ 2021.

## התפקיד
### תנאים
התנאים דלהלן מהווים הכרח לכל המעוניין למלא את תפקיד המושל, לפי החוקה של המדינה:
* להיות לכל הפחות בן 18 שנים
* להיות תושב מדינת רוד איילנד לכל הפחות חודש ימים
* להיות מצביע רשום במדינת רוד איילנד

### סמכויות ותחומי אחריות
סעיף 1 בפרק התשיעי לחוקת רוד איילנד מגדיר את סמכויות תחומי האחריות השונים של הרשות המבצעת במדינה. לפי החוקה, הכוח הביצועי העליון נתון למרותו של המושל, שייבחר בבחירות ישירות בידי תושבי המדינה לצד סגן המושל שיהיה עמיתו למירוץ. מושל רוד איילנד נבחר אחת לארבע שנים ומוגבל לשתי תקופות כהונה רצופות. כראש הרשות המבצעת ברוד איילנד, המושל נתמך על ידי מספר פקידי ציבורי נבחרים ומנהלי סוכנויות ממשלתיות הממונים בידיו.

האחריות המוענקת למושל על ידי חוקת רוד איילנד כוללת את תפקיד המפקד העליון של כל מרכיבי המשמר הלאומי ברוד איילנד, כל עוד נשיא ארצות הברית לא הלאים אותם אל הממשלה הפדרלית של ארצות הברית. בין היתר, על המושל מוטלת האחריות להגיש את תקציב המדינה השנתי לאספה הכללית של רוד איילנד.

למושל ישנו בנוסף הסמכות להעניק חנינות ולהטיל וטו על הצעות חוק, החלטות והצבעות של בית המחוקקים — אלא אם רוב בן שני שלישיים באספה הכללית גבר על הטלת הווטו.

## רשימת מושלי רוד איילנד
מאז כינונה של רוד איילנד כמדינה ב-1775 כיהנו בה 70 גברים ואישה אחת כמושלי המדינה ב-76 תקופות כהונה נפרדות. שלושה מושלים כיהנו בשתי תקופות כהונה בלתי רצופות, ומושל אחד כיהן בשלוש תקופות כהונה בלתי רצופות.

## קישורים חיצוניים

* 

## ביאורים

## הערות שוליים

*
רויס פירסון

**רויס פירסון** (באנגלית: **Royce Pierreson**; נולד ב-1 באפריל 1989) הוא שחקן קולנוע וטלוויזיה בריטי.

## ביוגרפיה
פירסון גדל בעיר סלטאש במחוז קורנוול, אנגליה. במשך שנות לימודיו התיכוניים הוא למד בבית הספר הקהילתי סלטאש.

פירסון למד דרמה שלוש שנים בסיטי קולג' בפלימות'. בשנת 2011 סיים את לימודיו בקולג' הוולשי למוזיקה ולדרמה.

## קריירה
בשנת 2014 הופיע פירסון בסרט הטלוויזיה "נרצח על ידי החבר שלי". בשנת 2016 הוא הופיע בתפקיד ג'יימי קול בתוכנית הטלוויזיה "הילדה שלנו". בשנת 2017 הופיע פירסון כקצין ה-AC-12 ג'יימי דספורד בעונה הרביעית של סדרת הטלוויזיה "שחיתות".

בנוסף למשחקו בקולנוע ובטלוויזיה, מילא פירסון תפקידים בהפקות תיאטרון רבות. הוא שיחק בהפקת 2012 של "Scarberia" בתיאטרון רויאל ביורק, הפקה משנת 2013 של "ילדי בלייר" בתיאטרון קוקפיט במרילבון, והפקה משנת 2015 של פטריק מרבר ב"שלושה ימים בכפר" בתיאטרון המלכותי הלאומי בלונדון.

## פילמוגרפיה

### קולנוע

### טלוויזיה

### משחקי וידאו

### תיאטרון
* 2012: סקרבריה, תיאטרון רויאל
* 2013: ילדי בלייר, תיאטרון קוקפיט
* 2015: שלושה ימים בכפר, התיאטרון המלכותי הלאומי
* 2017: יוליוס קיסר

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בוגרי אוניברסיטאות ומכללות בממלכה המאוחדת
קטגוריה:בריטים שנולדו ב-1989
גאריסון מת'יוז

**גאריסון מת'יוז** (באנגלית: **Garrison Mathews**; נולד ב-24 באוקטובר 1996) הוא כדורסלן אמריקאי, המשחק בעמדת הקלע באטלנטה הוקס.

## נעורים ומכללות
מת'יוז החל את דרכו בתיכון פרנקלין שבמקום מגוריו, שם שיחק בנבחרות בית הספר גם של כדורסל וגם של פוטבול. כשהגיע לאוניברסיטת ליפסקומב, בחר מת'יוז להתמקד רק בכדורסל. הוא הפך לאחד השחקנים המובילים במכללה, כשתרם רבות בעלייתה לדרג א', ובנוסף שבר את שיאה בנקודות במשחק בודד עם 43 נקודות, והוביל את המכללה בנקודות בכל הזמנים.

בשנתו השלישית, מת'יוז הוביל את המכללה לטורניר אליפות המכללות בפעם הראשונה בהיסטוריה שלה. בשנתו האחרונה, הוא נבחר לשחקן המצטיין של המחוז ובנוסף לחמישייה הראשונה של העונה. הוא גם הוביל את ליפסקומב לטורניר אליפות המחוז. מת'יוז קלע 44 נקודות ברבע הגמר ו-34 נקודות בחצי הגמר, ועזר למכללה להגיע עד למשחק הגמר, שם הובסה על ידי אוניברסיטת טקסס באוסטין. בשנתו האחרונה, מת'יוז שיחק 36 משחקים ופתח בכולם, הוא העמיד ממוצעים של 20.8 נקודות ב-40.3 אחוז מהשלוש ו-5.5 ריבאונדים. בכל שנותיו במכללה, קלע מת'יוז 2,478 נקודות.

## קריירה מקצועית
בשנת 2019, לאחר שלא נבחר בדראפט ה-NBA, חתם מת'יוז על חוזה כפול בוושינגטון ויזארדס מליגת ה-NBA. לפי החוזה, הזמן שלו בין הקבוצה לבין קפיטל סיטי גו-גו, קבוצת הבת של וושינגטון מליגת הפיתוח, יתחלק לפי רצונה של הקבוצה. ב-23 באוקטובר 2019 ערך מת'יוז את הופעת הבכורה שלו ב-ליגת ה-NBA, כשעלה מהספסל בהפסד 100–108 לדאלאס מאבריקס, בו חילק אסיסט אחד ולא קלע נקודה או הוריד ריבאונד. ב-30 בדצמבר 2019, קלע מת'יוז שיא קריירה של 28 נקודות יחד עם 4 ריבאונדים בניצחון 103–125 על מיאמי היט.

ב-18 באוקטובר 2021 חתם ביוסטון רוקטס.

ב-9 בפברואר 2023 הועבר בטרייד עם ברונו פרננדש לאטלנטה הוקס עבור ג'סטין ג'קסון ופרנק קמינסקי.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:שחקני NBA שלא נבחרו בדראפט
קטגוריה:כדורסלני וושינגטון ויזארדס
קטגוריה:כדורסלני קפיטל סיטי גו-גו
קטגוריה:כדורסלני יוסטון רוקטס
קטגוריה:כדורסלני אטלנטה הוקס
קטגוריה:אמריקאים שנולדו ב-1996
פרס אברבנאל

**פרס אברבנאל** הוא פרס שמוענק אחת לשנתיים על ידי האיגוד הישראלי למתמטיקה, לזכרו של המתמטיקאי, הפרופסור שלום אברבנאל, במימון קרן שנתרמה על ידי משפחתו. הפרס מיועד למתמטיקאים צעירים (מתחת לגיל 49) ישראלים, במוסד להשכלה גבוהה בארץ העוסקים במתמטיקה שימושית. הפרס מוענק החל מדצמבר 2018 בכינוס לזכר שלום אברבנאל שנערך אחת לשנתיים באוניברסיטת תל אביב. הגשת שמות המועמדים לפרס יכולה להתבצע על ידי ראשי הפקולטות, המחלקות ובתי הספר למתמטיקה ברחבי הארץ. זהות הזוכה נקבעת על ידי ועדה בת שלושה חברים אנונימיים.

## חתני הפרס

## קישורים חיצוניים
* 

## הערות שוליים

אברבנאל
אברבנאל
קטגוריה:אוניברסיטת תל אביב
יחסי הרפובליקה של קונגו – טורקיה

**יחסי הרפובליקה של קונגו-טורקיה** הם יחסי החוץ בין **[[הרפובליקה הטורקית]]** לבין **[[הרפובליקה של קונגו]]**. לטורקיה יש שגרירות בברזוויל מאז 2013. קונגו פתחה שגרירות באנקרה ב-2013.

## יחסים דיפלומטיים
לאחר העצמאות של קונגו, טורקיה הייתה אחת המדינות הראשונות שכוננו יחסים דיפלומטיים עם הרפובליקה של קונגו. במהלך 30 השנים הבאות, טורקיה שלחה לקונגו כסף בשווי 57 מיליון דולר. היחסים בין טורקיה לקונגו נעשו קרובים הרבה יותר לאחר ביקור של נשיא המדינה, דניס ססו-נגוסו.

## ביקורים רמי דרג
### מקונגו לטורקיה
*נשיא קונגו דניס ססו-נגוסו ביקר אצל נשיא טורקיה רג'פ טאיפ ארדואן ב-3 בנובמבר 2012.

## יחסים חברתיים
היקף הסחר בין שתי המדינות עומד על 57.25 מיליון דולר (נכון לשנת 2018). ישנן טיסות ישירות מאיסטנבול לפואנט נואר.

## הערות שוליים

קטגוריה:ערכים ללא קטגוריות פיזיות - יחסי חוץ
ערי

**עֵרִ֥י** הוא דמות מקראית, בנו החמישי של גד ונכדם של יעקב ושל זלפה שפחת לאה. לערי היו שישה אחים: צפיון, חגי, שוני, אצבון, ארודי ואראלי. למשפחתו של ערי קראו משפחת הערי.

בתרגום השבעים ובנוסח השומרוני לתורה, בספר במדבר, הוא נקרא עדי.

מקורו של השם ערי הוא מהשם ער, ופירושו זריז.

בספר היובלים ערי נקרא "ערבי".

בספר הישר מסופר שאמו של אצבן נקראה עוצית, והיא הייתה אשתו של גד.

יש מדרש האומר שערי נקרא בשם זה משום "שמתערה כאזרח רענן".

## הערות שוליים

קטגוריה:יורדי מצרים
פרס אופיר על מפעל חיים

**פרס אופיר על מפעל חיים** הוא פרס אופיר הניתן מדי שנה על ידי האקדמיה הישראלית לקולנוע וטלוויזיה. פרס זה ניתן עבור מפעל חיים בולט של אדם. בניגוד לשאר הקטגוריות, ההודעה על זהות הזוכה ניתנת טרם הטקס.

## רשימת זוכים
זוכי פרס אופיר על מפעל חיים לאורך השנים:
* 1992 – נתן גרוס
* 1993 – אפרים קישון
* 1994 – מנחם גולן
* 1995 – דוד פרלוב
* 1996 – ניסים לאון
* 1997 – גילה אלמגור
* 1998 – ליה ון ליר
* 1999 – יורם גלובוס
* 2000 – גבי עמרני
* 2001 – משה מזרחי
* 2002 – אריה אליאס
* 2003 – מוסקו אלקלעי
* 2004 – אברהם הפנר
* 2005 – לביאה הון
* 2006 – נדב לויתן
* 2007 – איציק קול
* 2008 – יואל זילברג
* 2009 – אסי דיין
* 2010 – זאב רווח
* 2011 – ציון אברהמיאן
* 2012 – אלי תבור
* 2013 – הגשש החיוור
* 2014 – יהודה ברקן
* 2015 - אלון גרבוז
* 2016 – דן וולמן
* 2017 – נסים דיין
* 2019 – מיכל בת אדם
* 2021 – איתן אבן, רות דייכס ואבי נשר
* 2022 – לינה צ'פלין
* 2023 – כתריאל שחורי
* 2025 – אורי ברבש

## הערות שוליים

*
מפעל חיים
אופיר
היינריך קרל ריינהולד

**יוהאן היינריך קרל ריינהולד** (בגרמנית: **Johann Heinrich Carl Reinhold**; 18 ביולי 1788 – 15 בינואר 1825) היה צייר וחרט גרמני.

## ביוגרפיה
כבן של צייר הדיוקנאות והז'אנר יוהאן פרידריך לברכט ריינהולד, היינריך קרל ריינהולד היה אחיו למחצה והצעיר של צייר הנוף פרידריך פיליפ ריינהולד (1779–1840). הוא למד לראשונה בדרזדן באקדמיה לאמנות. בשנת 1806 נסע לאחיו בווינה, שם למד באקדמיה לאמנות.

ריינהולד נסע לפריז בשנת 1809. הוא שהה שם חמש שנים, עבד בזמן מלחמות נפוליאון כחרט נחושת עבור ויוואן דנון. הוא חזר לווינה בשנת 1814 והתמסר באופן אינטנסיבי לציור נוף. הוא למד אצל פרידריך פון אוליבייה ויוליוס שנור פון קרולספלד, שם פגש גם את יוזף אנטון קוך.

יחד עם אחיו פרידריך פיליפ וחבריו הציירים ארנסט וולקר, יוהאן אדם קליין ויוהאן כריסטוף ארהרד, הוא נסע לטיולים לימודיים באזורים שונים. ריינהולד שאב השראה לציוריו בשנים הבאות מטיולים אלה, ומחקריו האינטנסיביים על הטבע שימשו לו תבנית עבור רבים מציוריו.

ריינהולד נסע לאיטליה בשנת 1819 עם הצייר יוהאן כריסטוף ארהרד. הוא חי ועבד ברומא במשך חמש שנים ונסע לאזורים שונים באיטליה בחברתם של ידידי אמנים רבים. הוא תמיד תיעד את רשמיו בציורי נוף. מרבית רישומיו בתקופת יצירה זו נוצרו באולבאנו והסביבה, שם בילה את חודשי הקיץ בחברתם של ציירים גרמנים אחרים כמו קרל וילהלם גוטסלוף או לודוויג ריכטר.

לאחר ששהה בנאפולי, סייר דרך סיציליה בחברתו של הנסיך פרדיננד פון לובקוביץ.

ברומא הוא ניסה להניא את חברו כריסטוף ארהרד מהתאבדות, אך נכשל, והוא בעצמו חלה במחלה קטלנית, ונפטר והוא רק בן 36. קברו מצוי בבית הקברות הפרוטסטנטי ברומא.

בנוסף לעבודתו הגרפית, היינריך ריינהולד היה בעיקר צייר נוף. בהיותו ידוע בווינה בגלל רעיונות הרומנטיקה, הוא היה אחד מהציירים הגרמנים ברומא שהושפעו בעיקר מיוזף אנטון קוך.

ישנה חשיבות מיוחדת ללימודי ציורי השמן שלו, שכן הם פרסמו את חוג האמנים הגרמני ברומא והביאו קונים רבים שהכירו את חשיבות עבודתו הנופית של ריינהולד. אלה כללו את האדריכל קארל פרידריך שינקל, שרכש עשרה רישומי שמן וארבעה רישומי עיפרון מריינהולד, ואת הפסל הדני ברטל תורוולדסן, שהזמין ממנו שלושה ציורים.

## גלריה

File:1823 Reinhold Blick auf Olevano anagoria.jpg|נוף באולבנו, איטליה

File:Heinrich Reinhold (1788) - Meeresküste am Kap Orlando in Sizilien - 2274 - Staatliche Kunsthalle Karlsruhe.jpg|סיציליה

File:Heinrich Reinhold - Römische Szene.jpg|נוף רומאי

File:Heinrich Reinhold - Terrace of the Capucin Priory in Sorrento - WGA19056.jpg|נוף בסורנטו


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1788
קטגוריה:גרמנים שנפטרו ב-1825
מושיקו מור

**מושיקו מור** (נולד ב-21 ביולי 1990) הוא זמר ישראלי, השר בסגנונות הפופ והמזרחית.

## ביוגרפיה
נולד לחדווה ולמרדכי (מוטי) מרציאנו וגדל בשכונת עפולה עילית. 
כשהיה בן שלוש התחתנה אימו בשנית, ובעלה השני גידל את מושיקו כבנו. הוא למד בבית הספר "אלומות" בעיר, ובגיל 11 עבר עם אחיו ושתי אחיותיו לפנימייה. חודשיים לאחר מכן גילתה לו אימו את זהותו של אביו הביולוגי, לאחר שהחליטה להתגרש מבעלה השני ולהתחתן מחדש עם מרציאנו.

מור החל את דרכו המוזיקלית בשנת 2011, כשהוציא את סינגל הבכורה שלו, "חולם עלייך". בשנת 2013 הוציא את הסינגל "החלום שלך", שזכה להצלחה ולמיליוני צפיות ביוטיוב.

בשנת 2018 הוציא את השיר "טיפוס של חורף", שנכתב על ידי הפזמונאי אופיר כהן, במקור לזמר עומר אדם, והיה ללהיט, תוך שזכה למיליוני השמעות בסטרימינג וביוטיוב, והגיע למקום ה-57 במצעד שירי הספוטיפיי הישראלי השבועי. בפברואר 2019 הוציא סינגל נוסף, בשם "תסביכים", שזכה להצלחה רבה אף הוא, כשצבר עשרות מיליוני צפיות ביוטיוב. עוד באותה השנה, הוציא את הסינגל "זאב בודד", שזכה לאהדה רבה בתחנות הרדיו ואף הגיע למקום ה-16 במצעד ההשמעות ברדיו השבועי של חברת מדיה פורסט.

בספטמבר 2019 הוציא, יחד עם הזמר ליאור נרקיס את הדואט "אחי", שהגיע למקום ה-18 במצעד השבועי של מדיה פורסט. עוד באותה השנה, הוציא את הסינגלים "משחרר אותך" ו"מספרים". במצעד שירי הספוטיפיי, הגיע השיר "מספרים" בשיאו למקום ה-46. בשנת 2020 הוציא דואט נוסף יחד עם ליאור נרקיס, הנקרא "בנים וגם בנות", שהיה ללהיט והגיע בשיאו למקום השמיני במצעד השבועי של מדיה פורסט. בשנת 2021 הקליט יחד עם הזמר משה פרץ את השיר "הכל טוב", שזכה גם הוא להצלחה והגיע למקום השישי במצעד השבועי של מדיה פורסט. ביולי 2022 פרסם את השיר "פאפי" יחד עם הראפר "הצל" ובאותה שנה הוציא את השירים "הניחי לי" ו"פטרון" שהפכו ללהיטים. במרץ 2023 הוציא את השיר "הגלגל מסתובב" שפרץ והפך ללהיט ביוני 2024 הוציא לאור שיר שכתב והלחין לו הסטנדאפיסט אסף יצחק בשם "מושפעת", שהפך ללהיט עם מיליון צפיות ביוטיוב תוך חודש בלבד.

ב- 2025 פרסם את השיר "שותפה שלי" כמחווה לאשתו. הקליפ לשיר הגיע למיליוני צפיות.

בינואר 2026 הוציא לאור אלבום בן חמישה שירים.

### חיים אישיים
מור נשוי מאז 2014 לאתי, והשניים הורים לשני ילדים. לאחר כמה שנים בהן התגוררו באזור המרכז, עברו להתגורר בעפולה.

#### מעורבות בפלילים
ב-2013 הוגש נגד מור כתב אישום בבית משפט השלום בנצרת בגין תקיפת שוטר והפרעה לשוטר במילוי תפקידו. לאחר שכתב האישום תוקן הוא הורשע בהפרעה לשוטר ונגזר עליו קנס של 500 שקלים.

בינואר 2025 נעצר מור בחשד לאונס ומעשה סדום לאחר שהתקבלה נגדו תלונה במשטרה כי כפה את עצמו על המתלוננת בכוח בדירה שכורה שהחזיק בראשון לציון. ב-12 בינואר הוגש נגדו כתב אישום באשמת אונס ומעשה סדום.

## דיסקוגרפיה
### אלבומים
* 2022: זאב בודד

### אלבומי רמיקסים
* 2023: מושיקו מור הרמיקסים

### מיני אלבומים
* 2023: Top Five

## פרסים ומועמדויות

## קישורים חיצוניים

## הערות שוליים

קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:עפולה: מוזיקאים
קטגוריה:ישראלים שנולדו ב-1990
פרס עידוד היצירה לאמנות פלסטית

**פרס עידוד היצירה לאמנות פלסטית** הוא פרס הניתן מדי שנה על ידי משרד התרבות. הפרס (בשווי 20,000 ש"ח) ניתן לעשרה אומנים ישראלים בני 35 ומעלה מדי בשנה. זהות הזוכים בפרס נקבעת על ידי ועדה בת שישה חברים.

בינואר 2020 לא חולק הפרס, מה שגרם לביקורת רבה בקרב אומנים שונים.

## הזוכים בפרס

* 2004 – אבישי אייל, אליהו אריק בוקובזה, רות דורית יעקובי, יצחק ליבנה ,טלי אמיתי-טביב, חנה סהר, צביקה קנטור, נועה צדקה.
* 2005 -
* 2006 -
*2007 – יוחאי אברהמי, יוסי ברגר, צבי טולקובסקי, רונה יפמן, פסח סלבוסקי, חנא פרח כפר בירעים, גבריאלה קליין, גיא רז, יואב שמואלי ואלימה.
* 2008 – נלי אגסי, שרון בלבן, אמנון בן עמי, יונתן גולד, גליה גור זאב, מרב היימן, רקפת וינר-עומר, רותי הלביץ כהן, אליסף קובנר ורונית שני.
* 2009 -
* 2010 -
*2011 – דוד אופנהיים, עילית אזולאי, שי אזולאי, עמית ברלוביץ', מאיה ז"ק, אורי ניר, רותי סלע, ניר עברון, אנג'לה קליין, דפנה קפמן.
* 2012 -
* 2013 -
* 2014 - אירית חמו, יפעת בצלאל, מרב שין בן-אלון, עודד הירש, אורלי סבר, רעיה ברוקנטל, הילה עמרם, חיימי פניכל, זויה צ'רקסקי, רונן אידלמן
* 2015 – איתי אהלי, ניל ננר, דינה שהם, עירית אבא ועמית צורן.
* 2016 - בועז אהרונוביץ', סרגיי בוקוב, איה בן רון, רונית ברנגה, הדר גד, יונתן הירשפלד, נטשה וולקוביץ, מיכל חלבין, אנה ים, דבורה מורג, חלי מזראי, אלכסנדר מנדלביץ', אלדד מנוחין, גוסטבו סגורסקי, רונן סימן טוב, שרון פדידה, אינגה פונר קוקוס, טניה פרמינגר, ראובן קופרמן, עירית תמרי
* 2017 - אתי אברג'ל, לי אורפז, איתי אייזנשטיין, אייל אסולין, אסף גאם הכהן, ליאור גריידי, שירלי וגנר, אמירה זיאן, מארק יאשאייב ושחר יהלום
* 2018 – טל ירושלמי, מאיה דוניץ, טליה הופמן, שירה זלוור, טמיר ליכטנברג, תמר לצמן, אלעד לרום, עינת עריף-גלנטי, חנה בן-חיים יולזרי, תומר ספיר.
* 2019 – שגיא אזולאי, יעל אפרתי, עדן בנט, נטע ליבר שפר, אוריאל מירון, דורית פיגוביץ גודארד, ברק רביץ, תכלת רם ואיל ששון.
* 2020 - הפרס לא חולק בעקבות החלטת שרת התרבות מירי רגב
* 2021 – איתן בן-משה, נועה גור, אלה כהן ונסובר, אלה ליטביץ, רוני חג׳ג׳, תומר קאפ, יהודית סספורטס, אורית ישי, גבי קריכלי, טליה קינן.
* 2022 – אירה אדוארדובנה, חניתה אילן בן דוד, ליאת אלבלינג, אפרת גל-נור, אורן הופמן, חן כהן, דביר כהן קידר, נטע לאופר, מישל פלטניק, נטעלי שלוסר.

## הערות שוליים

פלסטית
קטגוריה:משרד התרבות והספורט
קטגוריה:זוכי פרס עידוד היצירה לאמנות פלסטית
אסון ברנדן פארק

**אסון ברנדן פארק**, מכונה לפעמים גם "**אסון בולטון**", הוא אירוע אשר התרחש ב-9 במרץ 1946, באצטדיון ברנדן פארק שבבולטון (מחוז לנקשייר), אנגליה, אז אצטדיונה הביתי של קבוצת בולטון וונדררס. במהלך האסון נמחצו למוות 33 אוהדי בולטון, ומאות נפצעו. היה זה האסון הגדול ביותר באצטדיון כדורגל עד לאסון אייברוקס ב-1971. האסון התרחש במהלך משחק בסיבוב השישי של גביע ה-FA בין בולטון לסטוק סיטי. המשחק נמשך עד סופו למרות האסון, ונגמר בתוצאה 0-0. לאחר האסון נכתב דו"ח על ידי מולווין יוז, אשר המליץ על דרכים לשליטה יותר טובה בקהל במהלך אירוע המוני כגון משחק כדורגל.

## רקע
בולטון וונדררס וסטוק סיטי נפגשו למשחק בסיבוב השישי של הגביע האנגלי באצטדיון ברנדן פארק – מגרשה הביתי של בולטון וונדררס. בתקופה המדוברת לא היה שליטה על מספר הקהל והאוהדים שנכנסו למשחקים, והיו נכנסים עד אשר האצטדיון היה מלא פיזית. מספר דיווחים מצביעים על כך שהיה עודף של 85 אלף אנשים ששהו באצטדיון, שיכל להכיל סביב ה-15–25 אלף אנשים בלבד.

הייתה כניסה אחת צרה לאצטדיון, והיציע שהיה מורכב ממדרגות בטון היה חלקו שבור ומרוסק מפגיעות הפצצות גרמניות ממלחמת העולם השנייה שהסתיימה זה מכבר, ועוד לא הספיקו לתקן, עם חלק מהכניסות לאצטדיון סגורות בשל ליקויי בטיחות. בנוסף, בתקופה זו האוהדים היו קונים כרטיסים במקום עצמו מהקופות הקטנות, ולא היו קונים כרטיסים מראש.

## האסון

כל הליקויים החמורים בזרימת קהל, וליקויי הבטיחות שהיו באצטדיון, בתוספת משחק עמוס ופופולרי במיוחד גרמו להיווצרות תורי ענק בקופות, וגודשי אנשים בכניסות ליציעים. גם לאחר סגירת היציעים והקופות מחשש לפגיעה באנשים, לא הייתה למארגני האירוע כל שליטה ואנשים המשיכו להיכנס לאצטדיון, ובנוסף הם טיפסו מכיוון תחנת הרכבת ועמדו על גבי הבטון המשקיף לכר הדשא.

גודש האנשים והדוחק היה כה גדול עד אשר אנשים החלו להיכנס לכר הדשא עצמו ונכנסו לתוך תחומי המגרש, מה שגרם להפסקה זמנית של המשחק על מנת לפנותו. עם זאת בשלב זה שני מחסומי קהל קרסו והקהל נפל קדימה, והאנשים שהיו מתחת המחסום נמחצו, חלקם למוות. לאחר מכן המשחק הופסק שוב וקצין משטרה נזעק לדבר עם השופט, ג'ורג' דיוטון והודיע לו שהיו נפגעים ואף הרוגים במהלך ההמולה שנוצרה. השופט קרא אליו את שני הקפטנים של הקבוצות והודיע להם שיש לרדת מכר הדשא ולהפסיק את המשחק וכך עשו.

הפצועים פונו, ונוצר מראה ביזארי ומזעזע כאשר 33 ההרוגים מהמקרה פונו לצידי המגרש, וכוסו במעילים בלבד, כאשר קצת מעל לחצי שעה מאז עצירת המשחק, הוא חודש, ובין המשחק שהתחדש וגופות ההרוגים הפריד הקו הלבן של תחומי המגרש בלבד (שנצבע מחדש). המשחק הסתיים בתוצאת תיקו מאופסת בין הקבוצות.

## לאחר האסון
בעקבות האסון נכתב דו"ח של מולווין יוז, שהמליץ על שליטה קפדנית יותר בגודל הקהל שבאצטדיון. ועידה בנושא רישוי והסדרה של מגרשי ספורט המליצה כי באופן התנדבותי על הרשויות המקומיות לסקור אצטדיונים עם תכולה של 10 אלף, והסכימו כי ככלל אצבע, מגבלת הבטיחות המוסכמות צריכות להתקיים בשטח שיכול להכיל יותר מ-25 אלף צופים. על הקרוסלות לרשום מכנית את מספר הצופים ובשטח יש להציב מערכות טלפון פנימיות לשליטה יותר טובה בקהל הנכנס. אסון ברנדן פארק היה הטרגדיה הגדולה ביותר בכדורגל הבריטי עד לאסון אייברוקס ב-1971.

ב-1992 נחשף לוח זיכרון באצטדיון לנספי האסון. בשנת 2000 עברה בולטון וונדררס לאצטדיון חדש, ולוח הזיכרון הועבר אליו.

## קישורים חיצוניים
* תיאור האירוע

ברנדן פארק
קטגוריה:אנגליה: כדורגל
קטגוריה:פרשות בכדורגל
קטגוריה:1946 בספורט
ברנדן פארק
קטגוריה:לנקשייר
קטגוריה:בולטון וונדררס
קטגוריה:סטוק סיטי
קטגוריה:1946 בממלכה המאוחדת
יוליה ג'רג'

**יוליה ג'רג**' (במקור **לוי**, בהונגרית: **György Júlia**; סולנוק, 29 ביוני 1896 – בודפשט, 28 בנובמבר 1977) הייתה רופאת ילדים יהודייה-הונגרייה נוירולוגית זוכת פרס קושוט, עסקה גם בפסיכולוגיה פלילית, פסיכולוגיית ילדים וחינוך מיוחד.

## קורות חיים
יוליה לוי נולדה במשפחה יהודית בסולנוק כבתם של מיהאי לוי, פקיד בטחנת קמח קיטור ושל צציליה קליין. בשנת 1919 עבדה במעבדה לפסיכולוגיה פלילית של בית המשפט לנוער. היא למדה באוניברסיטת פאזמאני פטר (לימים שונה שמה לאוניברסיטת אטווש לוראנד), שם קיבלה את התואר דוקטור לרפואה בשנת 1922, אך לא השיגה עבודה. משנות ה-20 של המאה ה-20 ניהלה מרפאה לפסיכולוגיה פלילית במחלקה של פאל רנשבורג במרפאתו בבודפשט. בשנת 1930, ביחד עם ארז'בט הרצוג, ארגנה מרפאה עצמאית פרטית לפסיכולוגיה פלילית ברחוב הארשפה, בודפשט. כתוצאה מהחוקים (האנטי) יהודיים משנת 1938 (במיוחד החוק היהודי השני והחוק היהודי השלישי היא איבדה את עבודתה והמשיכה לעבוד באגודת החסות הלאומית היהודית: הקימה גן ילדים מיוחד, מעון יום, מרפאת חוץ לילדים וייעוץ קריירה. בתקופה זו עבד אצלה פרנץ מיראי.

לאחר מלחמת העולם השנייה והשואה היא ארגנה בתי מגורים מיוחדים לילדים, והחלה לעבוד בכמה מרפאות ילדים. בשנת 1962 הוענק לה פרס קושוט על עשייה של עשרות שנים בריפוי וגידול ילדים ובני נוער קשיי חינוך. בשנת 1968 מונתה לרופאה הראשית של המרפאה לפסיכולוגיה של ילדים במועצת העיר בודפשט, ואחר כך הפכה ליועצת המומחה שלה. בשנת 1976 העבירה את תפקיד הניהול שלה, אך עד מותה עבדה במכון. במקביל, הייתה חוקרת במחלקה למשפט פלילי בפקולטה למשפטים של אוניברסיטת אטווש לורנאד (בתחום האישים האנטי-חברתיים) ומרצה במכללה להכשרת מורים לחינוך מיוחד.

## עבודותיה (מבחר)
* שחיתות ונוירוזה (מחקרים פסיכולוגיים, בודפשט, 1929)
* נתונים על הסיבה, הפתולוגיה והרפואה של פסיכונאורוזות בילדות. (בודפשט, 1936)
* על בעיות לאומיות של הגנה על ילדים. מחקרים בתחום ההגנה על ילדים. (בודפשט, 1960)
* השפעות האלכוהוליזם של ההורים על נפשו של הילד והתפתחות אישיותו (סקירה נוירולוגית, 1964)
* תוספים לתסמונת נדידת בריחה מילדות. מחקרים פסיכולוגיים. (בודפשט, 1965)
* הילד קשה החינוך. הילד בסיכון. (בודפשט, 1965)
* האישיות האנטי חברתית (בודפשט, 1967)
* פיתוח אישיות אנטי חברתית. יש משהו לא בסדר עם הילד שלי. (בודפשט, 1977)

## פרסים
* מסדר העבודה (1959)
* פרס קושוט (1962)

## לקריאה נוספת
* אנה סבו: יוליה ג'רג'. בתוך: לקסיקון פדגוגי. כרך 1. בודפשט, 1997. עמוד 625.
* לקסיקון ביוגרפי הונגרי. 
* לקסיקון ביוגרפי של רופאים הונגרים.
* נקודת שם
* קון מ': יוליה ג'רג' (1896-1977). שבועון רפואי, 1978.

## הערות שוליים

קטגוריה:ניצולות השואה: הונגריה
קטגוריה:רופאות יהודיות הונגריות
קטגוריה:בוגרות אוניברסיטת אטווש לוראנד בודפשט
קטגוריה:נוירולוגים יהודים הונגרים
קטגוריה:חינוך מיוחד
קטגוריה:יהודים זוכי פרס קושוט
קטגוריה:פסיכיאטריות יהודיות הונגריות
קטגוריה:פסיכולוגיות יהודיות הונגריות
קטגוריה:סולנוק: אישים
קטגוריה:ילידות 1896
קטגוריה:הונגרים שנולדו ב-1896
קטגוריה:נפטרות ב-1977
קטגוריה:הונגרים שנפטרו ב-1977
ילד יחיד

[שמאל|ממוזער|180px|[ביל קלינטון|ביל והילרי קלינטון עם בתם היחידה צ'לסי קלינטון]]
**ילד יחיד** הוא אדם ללא אחאים, המהווה את היילוד היחיד שהביאו הוריו או היחיד שגידלו.

## היסטוריה
לאורך ההיסטוריה מצב של ילדים יחידים לא היה נפוץ. החל מאמצע המאה ה-20 ירד שיעור הילודה וממוצע מספר הנפשות במשפחה באופן משמעותי, בשל מספר סיבות, ובהן העלות של גידול ילדים ועליית הגיל הממוצע שבו אישה מביאה לראשונה ילד לעולם.

משפחות עשויות להוליד ילד יחיד מסיבות שונות, הכוללות: העדפה אישית, תכנון משפחתי, בעיות בריאות כלכליות ורגשיות או פיזיות, רצון לטייל, מתח במשפחה, יתרונות חינוכיים, נישואים מאוחרים, יציבות, מיקוד, מגבלות זמן, פחדים מהריון, גיל מבוגר, לידה מחוץ לנישואים, עקרות, גירושים ומוות של אח או הורה.

## בעולם
שכיחות המשפחות עם ילד יחיד בארצות הברית עלתה במהלך השפל הגדול, וירדה בתקופת הבייבי בום שלאחר מלחמת העולם השנייה. לאחר סיום מלחמת קוריאה 1953 ירדה הילודה במדינה באופן חד, הממשלה הדרום קוריאנית הציעה לאזרחים להביא לעולם ילד אחד או שניים כדי להגביר את השגשוג הכלכלי, מה שהוביל לירידה משמעותית בשיעורי הילודה ולמספר גדול יותר של ילדים יחידים במדינה.

בין השנים 1980 ל-2015 מדיניות הילד היחיד ברפובליקה העממית של סין הגבילה את רוב ההורים לילד אחד בלבד, עד שמדיניות זו שונתה בשנת 2015.

כמחצית (49.4%) מהמשפחות האירופיות מגדלות רק ילד יחיד. במקום הראשון נמצאת בולגריה עם 62% ולאחריה פורטוגל עם 60% מהמשפחות בהן יש רק ילד אחד (2021).

בישראל קיימים נהלים מיוחדים בצה"ל לשירות של ילדים יחידים.

## קישורים חיצוניים

*
*The Dilemma of the Only Child
*Only Child Syndrome: Proven Reality or Long-Standing Myth?

## הערות שוליים

קטגוריה:משפחה
דנה אבריש

**דנה אבריש** (נולדה ב-12 בינואר 1974) היא  מעצבת פנים ישראלית, אמנית רב-תחומית, אוצרת, חוקרת ומרצה.

## ביוגרפיה
אבריש גדלה בחולון, בנעוריה שיחקה ושרה בלהקת ״סברס״, להקת הנוער הייצוגית של חולון. בשנת 1993 השתתפה בתחרות מלכת היופי וזכתה בתואר נערת היופי-עשרה, בעקבות כך ייצגה את ישראל בתחרות מיס אירופה.

ב-1995 שימשה כעוזרת המנחה בשעשועון הטלוויזיה "יותר מזל משכל" ששודר בערוץ 2. ב-1996 הופיעה בקליף לשיר "Humana" של הזמרת לארה פביאן. ב-1998 שיחקה את תפקיד שירה באופרת הסבון רמת אביב גימל. ב-2002 הופיעה בקמפיין לעיתונות לקידום שיטת הרזייה.

למדה ציור ופיסול במכון אבני ועיצוב ואדריכלות פנים במכללה למנהל. כמעצבת פנים לקחה חלק בתוכנית הטלוויזיה "עבודת בית". בהמשך למדה לתואר שני בדיפלומטיה ויחסים בינלאומיים באוניברסיטת תל אביב, ובשנת 2020 החלה לימוד דוקטורט באוניברסיטת בר-אילן. 

היא שימשה ככתבת רכב בעיתון TheMarker, כתבת עיצוב בעיתון הארץ, בנוסף הייתה כתבת עיצוב בעיתון האיטלקי "קאזה ווג". כמו כן כתבה והפיקה למספר פרויקטים בטלוויזיה הישראלית והטלוויזיה הצרפתית.

## קישורים חיצוניים

* דנה אבריש בסוכנות רפי עגיב
* 

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס אירופה
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות מכון אבני
קטגוריה:בוגרי מכון אבני
קטגוריה:מעצבי פנים ישראלים
קטגוריה:מעצבות פנים ישראליות
קטגוריה:סגל TheMarker
קטגוריה:סגל מכללת שנקר
קטגוריה:חולון: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
אגודת החסות הלאומית היהודית

אגודת החסות הלאומית היהודית (בהונגרית: **Országos Izraelita Patronázs Egyesület**) הוקמה בבודפשט, הונגריה בראשית שנת 1910 ביוזמתם הנמרצת של חבר האספה הלאומית של הונגריה ארמין נוימן, פרנץ סקיי וכמה יהודים אחרים פעילים בחיים הציבוריים היהודיים.

## מטרה ופעילות
מהקמתה ובמשך תקופת פעילותה במשך 34 שנים עד 1944, האגודה טיפלה ביותר מ-3,000 ילדים ממשפחות הרוסות ובבני נוער בסיכון וביקשה להגן עליהם ולהעניק להם הן בית והן משפחה. האגודה סייעה לכמעט אלף ילדים להשתכן בבתיהם של קרובי משפחה. ילדים שגדלו בבתים עניים ביותר ובמשפחות של הורים חסרי כל אמצעי קיום (מובטלים, חולים וכדומה), כמו גם לצעירים שגדלו בסביבה שהייתה מסוכנת להתפתחותם המוסרית. אלה הועברו והופקדו לטיפול במשפחות בורגניות נורמטיביות והאגודה שילמה עבורם סכום מזונות משמעותי שוטף (למעשה משפחות אמנה על בסיס פרטי). ילדים יהודים, שהיו חלק ממערכת ההגנה על ילדים הממלכתית וגדלו במשפחות נוצריות, בעיקר בכפרים אצל איכרים, קיבלו תמיכה והדרכה דתית יהודית. לאחר שאלה השלימו את לימודיהם בבית הספר היסודי, דאגה האגודה לבני חסותה ללימוד מקצוע או בתחום המלאכה או בתחום המסחר. היא הציבה בנות תחת הגנה משפחתית ללימוד מקצועות כמו: מלאכות בית או מיילדות. מהקמתה, האגודה הצליחה למנות למאות נערים ונערות אח/אחות בוגרים שליוו ילדים אלה במשך שנים רבות. האגודה סיפקה הזדמנויות חינוך ולימוד מקצוע למספר נכבד של יתומי מלחמה יהודים (ממלחמת העולם הראשונה) ופיקחה על גידולם וחינוכם במשך שנים רבות.

## אחרי מלחמת העולם הראשונה
במהלך ולאחר מלחמת העולם הראשונה עד להקמת הרפובליקה הסובייטית ההונגרית בשנת 1919 האגודה החזיקה וניהלה שני בתי יתומים. האחד במונור והשני בבלשגיארמט, בהם שוכנו 50–60 יתומי מלחמה יהודים בכל אחד. היא קלטה ילדים וצעירים יהודים שנדונו למאסר על תנאי או לשחרור על תנאי תחת פיקוח, או כאלה ששוחררו ממאסר לאחר שריצו את עונשם. האגודה דאגה להגנתם, לחינוכם המוסרי הדתי ולפיקוח לתעסוקתם ההוגנת. האגודה טיפלה גם בצעירים יהודיים במוסדות של עבריינים צעירים ששהו במוסדות "תיקון" כאלה וטיפלה בהם גם בבתי כלא לנוער או בבתים ארעיים ממלכתיים. הוא מינתה פטרונים מחברי האגודה למאות ילדים ובני נוער שעקבו אחר גורלם. האגודה קיימה קשרים הדוקים גם עם מכונים אחרים מהסוג הזה.

## בתקופת השואה
כתוצאה מהחוקים (האנטי) יהודיים משנת 1938 (במיוחד החוק היהודי השני והחוק היהודי השלישי יהודים רבים איבדו את עבודתם ויכלו לעבוד רק במוסדות יהודיים. כך הצטרפה לפעילות האגודה רופאת הילדים יוליה ג'רג' שהקימה באגודה גן ילדים מיוחד, מעון יום, מרפאת חוץ לילדים וייעוץ קריירה. בתקופה זו עבד אצלה באגודה גם הפסיכולוג פרנץ מיראי.

## לקריאה נוספת
* הספרייה הלאומית של ישראל
* מכתב האגודה משנת 1942 בעניין נערה בשם פירושקה וייס (בהונגרית)
*מותו של מור הירש הפטרון והממן הגדול של מוסדות יהודיים לרבות אגודת החסות הלאומית
*מיקלוש קונרד:הנדבנות היהודית וההתבוללות בתחילת המאה ה-20 (בהונגרית)

## הערות שוליים

קטגוריה:שואת יהודי הונגריה
קטגוריה:יהדות הונגריה: ארגונים
קטגוריה:יהדות בודפשט
קטגוריה:הונגריה: חינוך
שימו לב אל הנשמה

**שימו לב אל (או: על) הנשמה** הוא פיוט עברי מאת רבי שמעיה קוסון, שכנראה חי במאה ה-16 באזור צפון אפריקה. תוכן הפיוט הוא שעל האדם להזדרז בעבודת ה', על ידי כך שיסב את תשומת לבו לקיומה של הנשמה ולצרכיה (עורו נא, ושינה אל תאהבו).

## תוכן ומבנה הפיוט
מחבר הפיוט מעורר את האדם להתבונן בכך שהנשמה המחיה אותו היא ממקור אלוהי עליון, שירדה לעולם הזה לתפקיד מסוים. ומשכך - יש להקפיד על "מילוי צרכיה" כיאה למהותה, ולמלא את ייעודה בירידתה לעולם. הוא עומד על כך שבכל לילה נשמת האדם עולה לעולם העליון להיות נידונה על מעשיה ביום החולף ולפיכך על האדם לשים לב איך היא תתגלה - אם כ"שפחה נחרפת" מלוכלכת בעוונות, או כ"כלה מקושטת" מעוטרת במצוות.

הוא רומז גם לגאולה שתבא לעתיד לבא - באמרו שמי ש"יחיה העניה" - כלומר: ימלא את צורכי נשמתו כראוי, "יזכה לאור הבוקר" - הרומז לגאולה. הפיוט מסתיים בייחול לביאת הגאולה במהרה - "נזכה ובשנה הזאת בשמחות תחת רגזות בוקר תשמע קולי".

בשיר הרמזים רבים. שם המחבר רמוז באקרוסטיכון. חלק מהבתים (המסתיימים כולם במילה "בוקר") מסתיימים בציטוט מפסוקים המותאמים לבית, כגון "בוקר תשמע קולי בוקר" ו"ויהי ערב ויהי בוקר".

הפזמון הוא "אוֹדֶה לָאֵל לֵבָב חוֹקֵר בְּרָן-יַחַד כּוֹכְבֵי בֹקֶר".

## השימוש בפיוט
הפיוט זכה ללחנים ולביצועים רבים, מסורתיים וחדשים. בין היתר הוא מושר בכמה קהילות חסידיות וכן אצל יהודי ארצות האסלאם כחלק משירת הבקשות.

השיר קורא ליקיצה, ובהתאם לכך מושר בקהילות אחדות בשעת תיקון חצות, ולעיתים לפני תפילת שחרית.

הלחן של חסידי ויז'ניץ לניגון (המושר בסיום הטיש לפנות בוקר) הושר בתנועות הנוער הציוניות ובקיבוצים עם המילים "בוקר בא לעבודה".

## קישורים חיצוניים

* 
* 
* יששכר יהודה קופילוביץ, "שירת ישראל": ילקוט פירושים וביאורים על הפיוט 'אודה לא-ל לבב חוקר', ירושלים תשע"ג, באתר אוצר החכמה
* [שימו לב על הנשמה](https://meyda.education.gov.il/files/Hemed/gan/madrech%20piuot.pdf?&~nfopt(fileDistorted=7972937466112255)), עמוד 23, באתר משרד החינוך
* אהוד בנאי, שימו לב אל הנשמה, באתר יוטיוב

## הערות שוליים

קטגוריה:שירת הבקשות
קטגוריה:פיוטים מרוקאיים
קטגוריה:יצירות עם אקרוסטיכון
קטגוריה:נשמה
קטגוריה:זמירות ופיוטים לשבת
קטגוריה:פיוטים
יחסי וייטנאם–מונגוליה

ממוזער|שגרירות וייטנאם באולן בטור
**יחסי וייטנאם–מונגוליה** הם היחסים בין הרפובליקה הסוציאליסטית של וייטנאם למונגוליה. לווייטנאם יש שגרירות באולן בטור.

## הסכמים
שתי המדינות כוננו קשרים דיפלומטיים ב-1954. אף על פי שמונגוליה לא התערבה באופן ישיר במלחמת וייטנאם, היא הביעה תמיכה אידאולוגית בצפון וייטנאם, וסיפקה לווייטנאם יותר מ-100,000 סוסים, פרות וכבשים. מנהיג צפון וייטנאם הו צ'י מין ביקר במונגוליה והביע את הערכתו על תמיכתה של מונגוליה בזמן המלחמה. מנהיג מונגוליה יומג'אגין טסדנבאל ביקר בהאנוי בהמשך אותה שנה. מאוחר יותר, שתי המדינות חתמו על הסכם לשת"פ כלכלי ותרבותי, ושנה אחר כך החל סחר דו צדדי. המדינות חתמו על הסכם ידידות ושיתוף פעולה ב-1961, חידשו אותו ב-1979, וחתמו על חוזה חדש ב-1995.

התקיימו 13 פגישות של הוועדה הבין ממשלתית וייטנאם - מונגוליה בנושא שיתוף פעולה בתחום המסחר והכלכלה. בשנת 2004 באולן בטור המדינות חתמו על הסכם בנוגע לתחבורת רכבת ושיתוף פעולה מדעי וטכנולוגי. הסכמים אחרים כיסו תחומים כמו הגנת הצומח, מכס, בריאות וחינוך.

## ביקורים רמי דרג
### מווייטנאם למונגוליה
* נשיא וייטנאם הו צ'י מין ביקר במונגוליה בשנת 1955.
* נשיא וייטנאם טראן דוק לואונג ביקר במונגוליה בשנת 2004.

### ממונגוליה לווייטנאם
* נשיא מונגוליה פונסלמג'ין אוצ'ירבאט ביקר בווייטנאם בשנת 1994.
* נשיא מונגוליה נמברין אנחבאיאר ביקר בווייטנאם בשנת 2002.
* נשיא מונגוליה נצגין באגאבנדי ביקר בווייטנאם בשנת 2005.

## שיתופי פעולה נוספים
קרן כריסטינה הובל לילדים היא ארגון צדקה המממן טיפול רפואי בילדי רחוב בשתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנה קומורובסקה

**אנה קומורובסקה** (בפולנית: **Anna Komorowska**; נולדה ב-11 במאי 1953) היא רעייתו של נשיא פולין ברוניסלב קומורובסקי.

## ביוגרפיה
קומורובסקה נולדה בוורשה, שני הוריה עבדו במשרד לביטחון הפנים של פולין הקומוניסטית של אחרי מלחמת העולם השנייה, סביה מצד אמה נהרגו בשואה. היא למדה פילולוגיה באוניברסיטת ורשה.

היא עבדה כמורה ללטינית בבית ספר תיכון, ב-1970 היא פגשה את ברוניסלב קומורובסקי, ב-1977 הם התחתנו ונולדו להם חמישה ילדים. לאחר שהחל הממשל הצבאי בפולין נכלא בעלה, ב-1981 למחנה המעצר שלו ובכך הייתה לאחת הנשים הראשונות שעשו זאת. אחרי נפילת המשטר הקומוניסטי בפולין עבדה מספר שנים בחברת ביטוח.

ב-2010 נבחר בעלה לנשיא פולין והיא החלה לשמש כגברת הראשונה של המדינה, היא קיבלה עיטור מטעם ממשלות שוודיה ומונקו.

## קישורים חיצוניים

* 

 

קטגוריה:הגברות הראשונות של פולין
קטגוריה:פילולוגיות
קטגוריה:מורים ללטינית
קטגוריה:בוגרות אוניברסיטת ורשה
קטגוריה:בוגרי אוניברסיטת ורשה
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי מסדר ההצטיינות של הרפובליקה של איטליה
קטגוריה:ילידות 1953
קטגוריה:פולנים שנולדו ב-1953
הסופר קאפ הרוסי בכדורגל נשים

**הסופר קאפ הרוסי ב[[כדורגל]] נשים** (ברוסית: **Суперкубок России по футболу среди женщин**) הוא גביע שמשוחק בתחילת כל עונה בין אלופת רוסיה מהעונה האחרונה לזוכה גביע רוסיה של העונה האחרונה. רשמית נקרא הטורניר על פי הספונסר, "ליגה סטאבוק הסופר קאפ הרוסי בכדורגל נשים" (Лига Ставок - Суперкубок России по футболу среди женских команд).

אם האלופה ומחזיקת הגביע הן אותה קבוצה, אז הפיינליסטית של הגביע תשחק נגד האלופה במשחק הסופר קאפ. הגביע מאורגן על ידי התאחדות הכדורגל הרוסית ומורכב ממשחק אחד. הגביע שוחק לראשונה במרץ 2021.

## המשחקים

### זכיות והופעות במשחק לפי קבוצה

### מלכות השערים

## ראו גם
*הסופר קאפ הרוסי בכדורגל

## הערות שוליים

קטגוריה:הסופר קאפ הרוסי
זהב שחור (אלבום)

**זהב שחור** הוא אלבום הסולו הרביעי של הראפר אורטגה. האלבום יצא לאור ב-11 בדצמבר 2020 דרך קמע.

האלבום כולל 11 רצועות שהופקו על ידי גוגי, שלומי אלימך, דור יהב, אמיר שדה ובן מאור, כהן, GUMMY BEATS ו-THE CRATEZ.

באלבום מתארחים טונה, צגאי בוי, כהן, שירה גבריאלוב, עמית שגיא ואופירי. את השיר "יהלום" בו מתארח צגאי בוי, הלחינו אורטגה וצגאי בוי בשיתוף הבסיסט, המלחין והמפיק המוזיקלי דני שניידרמן. בעיבוד לשיר היו שותפים שניידרמן, אמיר שדה ובן מאור.

## רשימת רצועות

## קישורים חיצוניים

## הערות שוליים

קטגוריה:אלבומי אורטגה
קטגוריה:אלבומים בעברית
קטגוריה:אלבומי היפ הופ ישראליים
Want Me Back

"**Want Me Back**" (בעברית: "**רוצה את עצמי בחזרה**") הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, *[[Heart Theory]]*. השיר יצא לאור ב-26 ביוני 2020, על ידי חברת התקליטים סטוני קריק, כסינגל השני מתוך האלבום.

השיר הגיע למקום הראשון במצעד שירי הקאנטרי.

## משמעות
הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה. השיר נכלל בשלב השלישי, בו מתחילה תחושת הכעס. כעס הוא רגש משני, תגובה נפשית וגופנית לעצב, פחד או תסכול. כעס מופיע לעיתים קרובות יחד עם תחושות של כאב וסבל, ועם חוויות של פגיעה, איום או סכנה.

מכאן, ניתן לראות כי לאחר שאל חיה בהכחשה (השלב השני), היא נכנסת לשלב הכעס, שעשוי לעורר אצלה את הכמיהה לקיים פעולה תוקפנית וחשיבה שיפוטית.

## הצלחה
השיר זכה להצלחה רבה בקנדה, כאשר הגיע למקום הראשון במצעד שירי הקאנטרי של המדינה, והיה לאחד מלהיטי הקאנטרי הגדולים ביותר במצעד באותה השנה בה יצא. במצעד הקאנטרי איירפליי של בילבורד זכה להצלחה פחותה כאשר הגיע למקום ה-56 בלבד. במצעד שירי הקאנטרי הגיע למקום ה-36.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לינדזי אל
קטגוריה:שירים באנגלית
קטגוריה:שירים שנכתבו על ידי לינדזי אל
קטגוריה:שירים שהופקו על ידי דן האף
קטגוריה:שירים על רגשות
Sleep at Night

"**Sleep at Night**" (בעברית: "**לישון בלילה**") הוא סינגל שהוקלט על ידי להקת בנות הקאנטרי האמריקאית הצ'יקס, מתוך אלבום האולפן השמיני שלה, *[[Gaslighter]]*. השיר יצא לאור ב-17 ביולי 2020, על ידי חברת התקליטים קולומביה רקורדס, כסינגל הרביעי והאחרון מתוך האלבום.

השיר הגיע למקום השמיני במצעד שירי הקאנטרי הדיגיטליים.

## רקע וכתיבה
השיר נכתב על ידי נטלי מיינס, אמילי רוביסון, מרטי מגווייר וג'ק אנטונוף והופק על ידי הצ'יקס ואנטונוף גם כן. על מנת לעזור בקידום של *[[Gaslighter]]*, העלתה הלהקה את המילים של השיר לעמוד הטוויטר הרשמי שלה, באמצעות כמה תמונות שאוגדו לציוץ אחד. כמו כן, הוא יצא ביום בו יצא האלבום עצמו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## וידאו קליפ
הווידאו קליפ הרשמי של השיר פורסם בשידור חי בערוץ היוטיוב הרשמי של הצ'יקס ב-17 ביולי 2020, ביום צאתו כסינגל. בתחילת הקליפ, ניתן לראות שלט חוצות המואר על ידי שתי מנורות. בהמשך, ניתן לראות את שלוש חברות הלהקה, כשמכונית נמצאת מאחוריהן. הקליפ צולם בצבעים קודרים וכהים.

נכון למרץ 2021, מונה הצפיות של הקליפ עומד על למעלה מ-1.9 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי הצ'יקס
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שהופקו על ידי ג'ק אנטונוף
קטגוריה:שירים על לילות
קטגוריה:שירים על שינה
קטגוריה:סינגלים בהוצאת קולומביה רקורדס
ג'וש ניבו

**ג'ושוע "ג'וש" ניבו** (באנגלית: **Joshua "Josh" Nebo**; נולד ב-17 ביולי 1997) הוא כדורסלן אמריקאי-סלובני המשחק בעמדת הסנטר באולימפיה מילאנו.

## קריירת תיכונים ומכללות
[ממוזער|ימין|ניבו בשנת [2019 במדי אוניברסיטת טקסס A&M]]
בתחילת דרכו ניבו שיחק פוטבול, ועבר לכדורסל רק בחטיבת הביניים. הוא למד בבית הספר התיכון סיפרס לייקס ושיחק בקבוצת הכדורסל שלו עם דיארון פוקס. בשנתו האחרונה בתיכון הוא עזר לקבוצה להגיע לרבע גמר המדינה. בסוף העונה עבר ניבו לאוניברסיטת סנט פרנסיס.

ניבו גבה בכמעט שמונה סנטימטרים והעלה 22 קילוגרם ממשקלו בשנתיים הראשונות במכללה. בעונתו הראשונה הוא העמיד ממוצעים של 4.9 נקודות ו-5.1 ריבאונדים למשחק. ב-2 בפברואר 2017 קלע שיא קריירה של 24 נקודות ו-11 ריבאונדים הניצחון 78–61 על מכללת סנט פרנסיס ברוקלין. בשנתו השנייה העמיד ניבו ממוצעים של 12 נקודות ו-8.3 ריבאונדים למשחק, ונבחר לחמישייה השלישית ולשחקן ההגנה של כל האזור הצפון מזרחי לאחר שבמהלך העונה רשם 89 חסימות. בתום העונה עבר לאוניברסיטת טקסס A&M.

ב-12 בפברואר 2019 קלע ניבו שיא עונתי של 21 נקודות ו-7 ריבאונדים במהלך הניצחון 81–80 על אוניברסיטת אלבמה. בשנתו השלישית פתח ניבו פעמיים בחמישייה והעמיד ממוצעים של 8.1 נקודות ו-5.3 ריבאונדים למשחק. הוא החמיץ את רוב ההכנות לקראת עונתו האחרונה במכללות בעקבות קרע בשריר הירך. ב-22 בפברואר 2020 הוא קלע שיא עונתי של 21 נקודות הניצחון 87–75 על אוניברסיטת מיסיסיפי. בשנתו האחרונה העמיד ניבו ממוצעים של 12.5 נקודות ו-6.2 ריבאונדים למשחק.

## קריירה מקצועית
ב-26 ביולי 2020, לאחר שלא נבחר בדראפט ה-NBA 2020, חתם ניבו בהפועל אילת מליגת העל בכדורסל. הוא עזב את הקבוצה במהלך מבצע שומר החומות והקבוצה החתימה במקומו את דרק אוגביידה.

בעונה שלאחר מכן חתם ניבו בז'לגיריס קובנה מליגת העל הליטאית והיורוליג. במפעל היבשתי בעונה זו קלע ניבו 9 נקודות בממוצע למשחק והוריד בממוצע 6.2 ריבאונדים.

ב-1 ביולי 2022 הוחתם על ידי מכבי תל אביב לשנתיים. בעונתו הראשונה בקבוצה פתח ניבו בחמישיית הקבוצה ב-33 מתוך 39 משחקים בהם שיחק והיווה שחקן מרכזי בקבוצה שזכתה באליפות בעונת 2022/2023 בליגת העל בכדורסל.

ב-24 ביוני 2024 חתם לשנתיים באולימפיה מילאנו.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט פרנסיס
קטגוריה:כדורסלני אוניברסיטת טקסס A&M
קטגוריה:כדורסלני הפועל אילת
קטגוריה:כדורסלני ז'לגיריס קובנה
קטגוריה:כדורסלני מכבי תל אביב
קטגוריה:כדורסלני אולימפיה מילאנו
קטגוריה:טקסס: כדורסלנים
קטגוריה:אמריקאים שנולדו ב-1997
מפרץ פלאנדרז

[250px|ממוזער|מפת [מצר ז'רלאש. מפרץ פלאנדרז ממוקם ברביע השלישי משמאל, בשורה התחתונה של רביעי המפה]]
**מפרץ פלאנדרז** או **מפרץ פלאנדרס** או **מפרץ פלנדריה** (באנגלית: **Flandres Bay**) הוא מפרץ גדול, באזור חוף דנקו של ארץ גרהאם, שבאנטארקטיקה.

המפרץ ממוקם בין כף רנאר וכף וילמס.

## היסטוריה
### גילוי ומיפוי המפרץ

המפרץ התגלה בשנת 1898, על ידי המשלחת האנטארקטית הבלגית, אשר חקרה את אנטארקטיקה בפיקודו של אדריאן דה ז'רלאש.

המפרץ מופה לראשונה, באופן גס, ב-10 בפברואר - 11 בפברואר 1898, על ידי המשלחת האנטארקטית הבלגית.

המפרץ מופה באופן מדויק לראשונה בפברואר 1904 על ידי משלחת החקר הצרפתית השלישית לאנטארקטיקה (שחקרה את אנטארקטיקה בין השנים 1903–1905).

המפרץ מופה בשנית על ידי משלחת החקר הצרפתית הרביעית לאנטארקטיקה (שחקרה את אנטארקטיקה בין השנים 1908–1910).

המפרץ צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

ז'רלאש נתן למפרץ את שמו.

המפרץ נקרא על שם אזור פלנדריה ההיסטורי (אשר היה גדול ממחוז פלנדריה המצוי בבלגיה). באנגלית "פנדריה" נקראת "פלאנדרז".

## לקריאה נוספת

• Maria Vernet, M. Cape, E. Domack, G. Akie, E. Pettit, J. Wellner, B. Huber, A. Leventer, C.R. Smith, L. Grange, **[https://www.waisworkshop.org/sites/waisworkshop.org/files/files/agendas/2013/presentations/session6/Vernet.pdf Differential melting of western Antarctic Peninsula glaciers by modified upper circumpolar deep water along a latitudinal gradient LARISSA Ecoystems: biology at land‐ice‐ocean boundary]**

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA165&lpg=PA165&dq=%22Flandres+Bay%22&source=bl&ots=6UMiNyKd8N&sig=ACfU3U2JTxbVKwpJq_D4REFfzr9CztUvpw&hl=en&sa=X&ved=2ahUKEwjJ6an3_ZTvAhViXhUIHQJpBS8Q6AEwBHoECAUQAw#v=onepage&q=%22Flandres%20Bay%22&f=false Sailing Directions for Antarctica: Includes Islands South of Latitude 60°]**, P 165

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA355&lpg=PA355&dq=%22Flandres+Bay%22&source=bl&ots=qcPGynP9xe&sig=ACfU3U2N8SJSBlcpaqP5sPcFlUpYwDB_Eg&hl=en&sa=X&ved=2ahUKEwjJ6an3_ZTvAhViXhUIHQJpBS8Q6AEwB3oECAkQAw#v=onepage&q=%22Flandres%20Bay%22&f=false Sailing Directions (planning Guide) and (enroute) for Antarctica]**, P 355

## קישורים חיצוניים

* מפרץ פלאנדרז באתר הסקר הגאולוגי של ארצות הברית
* מפרץ פלאנדרז באתר הגאזט האנטארקטי של ממשלת אוסטרליה
* מפרץ פלאנדרז באתר הגאזט האנטארקטי המשווה SCAR של ממשלת אוסטרליה
* מפרץ פלאנדרז באתר marineregions

## הערות שוליים

פלאנדרז
פלאנדרז
The Wrong Place

"**The Wrong Place**" (בעברית: "**המקום הלא נכון**") הוא שיר שהוקלט על ידי הלהקה הבלגית הוברפוניק. השיר ייצג את בלגיה באירוויזיון 2021. השיר יצא לאור ב-4 במרץ 2021.

## רקע
ב-1 באוקטובר 2019, רשות השידור הבלגית הכריזה כי הוברפוניק נבחרו לייצג את בלגיה באירוויזיון 2020 עם השיר "Release Me". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-20 במרץ, רשות השידור הבלגית אישרה כי הוברפוניק ימשיכו וייצגו את בלגיה גם באירוויזיון 2021.

## באירוויזיון
ב-18 במאי 2021, ביצעה הלהקה את השיר בחצי הגמר של התחרות. בתום ההצבעות, הגיעה למקום התשיעי עם 117 נקודות. ב-22 במאי, בגמר התחרות, הגיעה הלהקה למקום ה-19 עם 74 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי בלגיה באירוויזיון
קטגוריה:שירים באנגלית